**Dôvodová správa**

**Všeobecná časť**

Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka v znení neskorších predpisov sa predkladá ako iniciatívny návrh.

Cieľom návrhu nariadenia je umožniť pokračovanie realizácie environmentálnych záväzkov do konca roku 2014 tým poľnohospodárskym a lesníckym subjektom, ktorí boli zaradení do opatrenia Lesnícko – environmentálne platby a do Agroenvironmentálneho opatrenia v podopatreniach Integrovaná produkcia, Ekologické poľnohospodárstvo a Ochrana vybraných biotopov vtákov a biotopov trávnych porastov a ukončili svoje záväzky k 31.12.2013. Pri ostatných opatreniach nie je možné pokračovanie.

Návrh sa predkladá z dôvodu oneskorenia prípravy nového programového obdobia Spoločnej poľnohospodárskej politiky EU 2014-2020 a v prechodnom období roku 2014 nebude možné spustiť environmentálne opatrenia podľa nových podmienok. Týmto bude možné zväčša zachovať kontinuitu súčasných záväzkov environmentálnych opatrení a plynule tak naviazať na nové programové obdobie EU 2014-2020.

Taktiež sa zosúlaďuje ustanovenie opatrenia platby za znevýhodnené oblasti s nariadením EP a R č. 1310/2013, ktorými sa stanovujú niektoré prechodné ustanovenia o EPFRV a vypúšťa sa podmienka 5 rokov poľnohospodárskej činnosti od prvej platby pre opatrenie Platby za znevýhodnené oblasti od roku 2014 pre nových žiadateľov o vyrovnávací príspevok, alebo tých žiadateľov, ktorým tento záväzok už skončil.

Návrh nariadenia vlády je v súlade s Ústavou Slovenskej republiky, zákonmi a ostatnými všeobecne záväznými právnymi predpismi a medzinárodnými zmluvami, ktorými je Slovenská republika viazaná.

Návrh nariadenia vlády nebude mať vplyv na rozpočet verejnej správy, na podnikateľské prostredie, životné prostredie a ani sociálne vplyvy. Na informatizáciu spoločnosti bude mať pozitívny vplyv.

# Doložka zlučiteľnosti

**právneho predpisu s právom Európskej únie**

1. **Predkladateľ právneho predpisu:** Ministerstvo pôdohospodárstva a rozvoja vidieka Slovenskej republiky
2. **Názov návrhu právneho predpisu:** Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka v znení neskorších predpisov.
3. **Problematika návrhu právneho predpisu:**
4. je upravená v práve Európskej únie

- *primárnom*

Čl. 38 Zmluvy o fungovaní Európskej únie Hlava III (Poľnohospodárstvo a rybné hospodárstvo)

* *sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)*

1. legislatívne akty

* nariadenie Európskeho Parlamentu a Rady (EÚ) č. 1310/2013 z 17. decembra 2013 ktorým sa stanovujú niektoré prechodné ustanovenia o podpore rozvoja vidieka z Európskeho poľnohospodárskeho fondu pre rozvoj vidieka (EPFRV) a ktorým sa mení nariadenie Európskeho parlamentu a Rady (EÚ) č. 1305/2013, pokiaľ ide o zdroje a ich rozdeľovanie na rok 2014, a ktorým sa mení nariadenie Rady (ES) č. 73/2009 a nariadenia Európskeho parlamentu a Rady (EÚ) č. 1307/2013, (EÚ) č. 1306/2013 a (EÚ) č. 1308/2013, pokiaľ ide o ich uplatňovanie v roku 2014.

1. nelegislatívne akty

* *sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)*
* nariadenie Komisie (ES) č. 1122/2009 z 30. novembra 2009, ktorým sa ustanovujú podrobné pravidlá vykonávania nariadenia podpory pre poľnohospodárov ustanovených uvedeným Rady (ES) č. 73/2009, pokiaľ ide o krížové plnenie, moduláciu a integrovaný správny a kontrolný systém v rámci schém priamej nariadením, ako aj podrobné pravidlá vykonávania nariadenia Rady (ES) č. 1234/2007, pokiaľ ide o krížové plnenie v rámci schémy podpory ustanovenej pre odvetvie vinohradníctva a vinárstva (Ú. v. EÚ L 316, 2.12.2009) v platnom znení.
* nariadenie Komisie (EÚ) č. 65/2011 z 27. januára 2011, ktorým sa stanovujú podrobné pravidlá uplatňovania nariadenia Rady (ES) č. 1698/2005, pokiaľ ide o realizáciu kontrolných postupov a krížového plnenia pri opatreniach na podporu rozvoja vidieka (Ú. v. EÚ L 25, 28.1.2011).

1. nie je upravená v práve Európskej únie
2. nie je obsiahnutá v judikatúre Súdneho dvora Európskej únie
3. **Záväzky Slovenskej republiky vo vzťahu k Európskej únii:**
4. lehota na prebratie smernice alebo rámcového rozhodnutia podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov alebo lehota na implementáciu nariadenia alebo rozhodnutia z nich vyplývajúca

bezpredmetné,

1. informácia o konaní začatom proti Slovenskej republike o porušení Zmluvy o fungovaní Európskej únie podľa čl. 226 až 228 Zmluvy o fungovaní Európskej únie v platnom znení,

* v oblasti, ktorú upravuje toto nariadenie, nebolo začaté konanie proti Slovenskej republike o porušení Zmluvy o fungovaní Európskej únie podľa čl. 258 až 260 Zmluvy o fungovaní Európskej únie v platnom znení,

1. informácia o právnych predpisoch, v ktorých sú preberané smernice alebo rámcové rozhodnutia už prebraté spolu s uvedením rozsahu tohto prebratia

bezpredmetné

1. lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
2. **Stupeň zlučiteľnosti návrhu právneho predpisu s právom Európskej únie:**

Úplný

1. **Gestor a spolupracujúce rezorty:**

Ministerstvo pôdohospodárstva a rozvoja vidieka Slovenskej republiky.

# Doložka

## vybraných vplyvov

**A.1. Názov materiálu:** nariadenie vlády Slovenskej republiky, ktorým sa dopĺňa nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy |  | x |  |
| – vplyvy na hospodárenie obyvateľstva, |  |  |  |
| – sociálnu exklúziu, |  |  |  |
| – rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti | x |  |  |

**A.3. Poznámky**

bezpredmetné

**A.4. Alternatívne riešenia**

bezpredmetné

**A.5. Stanovisko gestorov**

bezpredmetné

Vplyvy na informatizáciu spoločnosti

|  |  |
| --- | --- |
| **Budovanie základných pilierov informatizácie** |  |
| **Obsah** |  |
| **6.1.** Rozširujú alebo inovujú sa existujúce alebo vytvárajú sa či zavádzajú sa nové elektronické služby?  *(Popíšte ich funkciu a úroveň poskytovania.)* | *Inovujú sa existujúce elektronické služby čo má pozitívny vplyv na informatizáciu spoločnosti, pretože zverejňovanie formuláru žiadosti na webovom sídle Pôdohospodárskej platobnej agentúry predstavuje inovovanú elektronickú službu úrovne II.* |
| **6.2.** Vytvárajú sa podmienky pre sémantickú interoperabilitu?  *(Popíšte spôsob jej zabezpečenia.)* | *-* |
| **Ľudia** |  |
| **6.3.** Zabezpečuje sa vzdelávanie v oblasti počítačovej gramotnosti a rozširovanie vedomostí o IKT?  *(Uveďte spôsob, napr. projekty, školenia.)* | *-* |
| **6.4.** Zabezpečuje sa rozvoj elektronického vzdelávania?  *(Uveďte typ a spôsob zabezpečenia vzdelávacích aktivít.)* | *-* |
| **6.5.** Zabezpečuje sa podporná a propagačná aktivita zameraná na zvyšovanie povedomia o informatizácii a IKT?  *(Uveďte typ a spôsob zabezpečenia propagačných aktivít.)* | *-* |
| **6.6.** Zabezpečuje/zohľadňuje/zlepšuje sa prístup znevýhodnených osôb k službám informačnej spoločnosti?  *(Uveďte spôsob sprístupnenia digitálneho prostredia.)* | *Zlepšuje sa* |
| **Infraštruktúra** |  |
| **6.7.** Rozširuje, inovuje, vytvára alebo zavádza sa nový informačný systém?  *(Uveďte jeho funkciu.)* | *-* |
| **6.8.** Rozširuje sa prístupnosť k internetu?  *(Uveďte spôsob rozširovania prístupnosti.)* | *-* |
| **6.9.** Rozširuje sa prístupnosť k elektronickým službám?  *(Uveďte spôsob rozširovania prístupnosti.)* | *Formulár je zverejnený na webovom sídle Pôdohospodárskej platobnej agentúry* |
| **6.10.** Zabezpečuje sa technická interoperabilita?  *(Uveďte spôsob jej zabezpečenia.)* | *-* |
| **6.11.** Zvyšuje sa bezpečnosť IT?  (*Uveďte spôsob zvýšenia bezpečnosti a ochrany IT.)* | *-* |
| **6.12.** Rozširuje sa technická infraštruktúra?  (*Uveďte stručný popis zavádzanej infraštruktúry.)* | *-* |
| **Riadenie procesu informatizácie** |  |
| **6.13.** Predpokladajú sa zmeny v riadení procesu informatizácie?  *(Uveďte popis zmien.)* | *-* |
| **Financovanie procesu informatizácie** |  |
| **6.14.** Vyžaduje si proces informatizácie finančné investície?  *(Popíšte príslušnú úroveň financovania.)* | *-* |
| **Legislatívne prostredie procesu informatizácie** |  |
| **6.15.** Predpokladá nelegislatívny materiál potrebu úpravy legislatívneho prostredia procesu informatizácie?  *(Stručne popíšte navrhované legislatívne zmeny.)* | *-* |

**Osobitná časť**

### K čl. I

### K bodu 1

Dopĺňa sa ustanovenie v § 57 o nový odsek 6, ktorým sa vypúšťa povinnosť vykonávať 5 rokov poľnohospodársku činnosť od poskytnutia prvej platby. Od roku 2014 sa jedná o jednoročné záväzky. Zmena je v súlade s kapitolou I, odseku 2 nariadenia Európskeho parlamentu a Rady č. 1310/2013 z 17. decembra 2013 ktorým sa stanovujú niektoré prechodné ustanovenia o podpore rozvoja vidieka z Európskeho poľnohospodárskeho fondu pre rozvoj vidieka (EPFRV) a ktorým sa mení nariadenie Európskeho parlamentu a Rady (EÚ) č. 1305/2013, pokiaľ ide o zdroje a ich rozdeľovanie na rok 2014, a ktorým sa mení nariadenie Rady (ES) č. 73/2009 a nariadenia Európskeho parlamentu a Rady (EÚ) č. 1307/2013, (EÚ) č. 1306/2013 a (EÚ) č. 1308/2013, pokiaľ ide o ich uplatňovanie v roku 2014.

### K bodu 2

Dopĺňa sa nové ustanovenie, ktoré upravuje možnosť pokračovať v realizácii záväzkov v roku 2014 tým poľnohospodárskym a lesníckym subjektom, ktorým skončili záväzky k 31.12.2013 a dobrovoľne sa rozhodnú realizovať podopatrenie, ktorého podmienky plnili v období 2009 – 2013 to je v päťročnom záväzku.

Pokračovanie záväzku v roku 2014 je možné len pre Lesnícko-environmentálne opatrenie a Agroenvironmentálne opatrenie v podopatreniach Integrovaná produkcia (ovocinárstvo, vinohradníctvo a zelenina), Ekologické poľnohospodárstvo a Ochrana biotopov vybraných druhov vtákov a Ochrana vybraných biotopov trávnych porastov.

Z dôvodu prehľadnosti, žiadatelia, ktorí sa rozhodnú pokračovať v záväzku aj v roku 2014, oznámia svoje rozhodnutie Pôdohospodárskej platobnej agentúre (PPA) v termíne do 31. marca na pre predpísanom tlačive. PPA následne informuje žiadateľa o zaevidovaní žiadateľa pre rok 2014. Žiadosti o pokračovanie záväzku v roku 2014 po stanovenom termíne, alebo bez zaevidovania na PPA, nebudú akceptované a žiadateľ nebude môcť požiadať o platbu.

Žiadosť o platbu sa následne predkladá na základe výzvy PPA k 15. máju za nezmenených podmienok v súlade s príslušnými právnymi predpismi.

Žiadatelia, realizujúci opatrenie v pokračujúcom roku 2014, musia aj naďalej dodržiavať všetky podmienky opatrenia. Ak PPA pri kontrole zistí porušenie podmienok, platby sa v danom roku znížia, avšak bez povinnosti vrátenia už poskytnutých platieb, lebo žiadateľ už podmienku päťročného záväzku splnil.

### K čl. II

Navrhuje sa účinnosť nariadenia vlády Slovenskej republiky od 1. marca 2014 z dôvodu zabezpečenia administrácie žiadostí pre rok 2014.